Publication: Magyar Közlöny
Issue: MK-1998-111 (Year: 1998, Number: 111)
Era: 1990-2004
Section: Jelen eljárás tárgya az egészségügyi hozzájárulás megfizetésének módjáról rendelkező, az Eht. végrehajtására kiadott 202/1996. (XII. 23.) Korm. rendelet (a továbbiakban:
Paragraph Index: 316

Jelen eljárás tárgya az egészségügyi hozzájárulás megfizetésének módjáról rendelkező, az Eht. végrehajtására kiadott 202/1996. (XII. 23.) Korm. rendelet (a továbbiakban: Vhr.) vizsgálata abból a szempontból, hogy rendelkezései megfelelnek-e az Alkotmány személyes adatok védelmére és az alapjogok szabályozására vonatkozó rendelkezéseinek, továbbá az Avtv. 8. § (1) bekezdésébe foglalt garanciális szabályoknak. Az egészségügyi hozzájárulás bevallására és befizetésére főszabályként [az Eht. 5. § a) pontja szerint] a társadalombiztosítási járulékokra vonatkozó rendelkezések az irányadóak.

Source: https://magyarkozlony.hu/hivatalos-lapok/2ff628e10e389986f4e827c7c4aa761f8674cf05/dokumentumok/2d811978fb45f8cb3651fdcc902e1b32e88c442c/letoltes